Diari Oficial de la Generalitat Valenciana


Sumari del DOGV 8865, del 24-07-2020 (2020/6008)

DECRET 75/2020, de 17 de juliol, del Consell, de modificació del Decret 5/2019, de 25 de gener, del Consell, pel qual es crea el Consell Valencià del Poble Gitano.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2020/07/17/75/dof/vci/html**

### Dades del document

Número de DOGV
:   8865

Data del DOGV
:   24-07-2020

Secció del DOGV
:   I. DISPOSICIONS GENERALS

Número del document
:   2020/6008


Data del document
:   17-07-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * administració regional
    * legislació

DECRET 75/2020, de 17 de juliol, del Consell, de modificació del Decret 5/2019, de 25 de gener, del Consell, pel qual es crea el Consell Valencià del Poble Gitano. [2020/6008]  
El Decret 5/2019, de 25 de gener, del Consell, pel qual es crea el Consell Valencià del Poble Gitano, ha suposat un avanç important, ja que posa en funcionament un òrgan col·legiat de participació i assessorament en les polítiques públiques, generals i específiques per a la igualtat i inclusió de la població gitana en la Comunitat Valenciana i en el qual participen les persones representants de la comunitat gitana, de manera directa o a través d'associacions i fundacions, i les administracions públiques de la Comunitat Valenciana.  
Una vegada iniciat el procés de constitució del Consell Valencià del Poble Gitano, s'han detectat una sèrie de restriccions que, amb l'objectiu d'assegurar la màxima pluralitat en la seua composició, poden tindre conseqüències contràries, deixant sense ocupar vocalies en representació del moviment associatiu gitano, encara existint candidatures per a poder cobrir-les. És per això, que es fa imprescindible una modificació de l'article 12 del Decret 5/2019.  
Aquest decret s'adequa als principis disposats en l'article 129 de la Llei 39/2015, d'1 d'octubre, del procediment administratiu comú de les administracions públiques. Els principis de necessitat, eficàcia, proporcionalitat i seguretat jurídica estan justificats. I el procés d'elaboració d'aquest decret s'ha dut a terme de conformitat amb el principi de transparència, mitjançant el ple compliment dels tràmits d'audiència i informació pública previstos en l'article 133 de la Llei 39/2015, d'1 d'octubre, del procediment administratiu comú de les administracions públiques. Finalment, les despeses que hagen de realitzar-se per a la seua aplicació es realitzaran de conformitat amb els principis d'estabilitat pressupostària i sostenibilitat financera.  
  
En conseqüència, d'acord amb l'article 18.f de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, i prèvia deliberació del Consell, en la reunió de 17 de juliol de 2020.  
  
  
DECRETE  
  
Article únic. Modificació del Decret 5/2019, de 25 de gener, del Consell, pel qual es crea el Consell Valencià del Poble Gitano  
Ú. Es modifica el primer paràgraf de l'apartat 2 de l'article 11, que queda redactat de la manera següent:  
«2. Per a la presentació de candidatures a les vocalies establides en els subapartats g), h), i) i j) de l'apartat 1 de l'article 7 cal actuar així:[...]»  
  
Dos. Es modifiquen els apartats 2, 3, 4, 5, 6, 7 i 8 de l'article 12 que queden redactats de la manera següent:  
«2. Una vegada publicades les candidatures en la pàgina web de la conselleria amb competències en igualtat i inclusió del Poble Gitano, s'establirà mitjançant resolució de la persona titular de la direcció general competent el termini i la forma de votació telemàtica per part de les entitats que figuren en la relació definitiva a què es refereix el subapartat b de l'apartat 2 de l'article 11. Solament podran emetre vots en cada apartat les entitats que figuren en la relació. Cada entitat podrà votar com a màxim al 50 % del total de candidatures en aquells apartats en els quals tinga dret a fer-ho. A més, la votació ha de ser paritària, és a dir, s'ha de votar el mateix nombre de dones i homes o amb una diferència d'un, en cas de ser imparell.  
3. Una vegada realitzada la votació establida en l'apartat anterior, les vocalies corresponents a l'article 7, apartat 1, subapartat g, seran les sis més votades, amb la restricció que cada organització podrà tindre un nombre màxim de vocalies segons el nombre d'organitzacions que presenten candidatures, tal com queda a continuació:  
a) Si es presenten candidatures de només una organització: fins a un màxim de sis vocalies.  
b) Si es presenten candidatures de dues organitzacions: fins a un màxim de tres vocalies per organització.  
c) Si es presenten candidatures de tres, quatre o cinc organitzacions: fins a un màxim de dues vocalies per organització.  
d) Si es presenten candidatures de sis o més organitzacions: fins a un màxim d'una vocalia per organització.  
4. Les vocalies corresponents a l'article 7, apartat 1, subapartat h seran les deu més votades, tenint en compte les següents restriccions:  
  
a) En cas de pertànyer a federacions, el conjunt de vocalies vinculades a una mateixa federació o fundació no podrà ser major del 50 % del total, excepte en el cas que no existeixen més candidatures, en què no s'aplicarà el percentatge.  
b) Almenys hi haurà un 20 % de vocalies que representen a entitats que tenen la seua actuació dins de cada província. En cas que hi haguera alguna província sobre la qual no hi haguera aquest mínim de candidatures, es podran triar d'altres províncies.  
5. Les vocalies corresponents a l'article 7, apartat 1, subapartat i seran les dues més votades de dues entitats diferents i d'àmbit d'actuació territorial diferent, sempre que existisquen candidatures per a això. Si no, seran directament les dues més votades.  
6. Les vocalies corresponents a l'article 7, apartat 1, subapartat j seran les dues més votades de dues entitats diferents i d'àmbit d'actuació territorial diferent, sempre que existisquen candidatures per a això. Si no, seran directament les dues més votades.  
7. En cas d'empat a l'hora de realitzar l'ordenació de les votacions a les quals es refereixen els apartats 4, 5 i 6, se seguiran els següents criteris en aquest ordre: pertinença a entitats menys representades en els llocs anteriors, ser dona i tenir una menor edat.  
8. La direcció general competent en igualtat i inclusió del Poble Gitano, tenint en compte els criteris establits en els apartats anteriors i el compliment del mínim del 50 % de dones i del 60 % de persones gitanes, ha de fer una proposta de designació de les vocalies, amb les seues corresponents suplències, que ha de ser elevada a la presidència d'aquest Consell.»  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
  
València, 17 de juliol de 2020  
  
El president de la Generalitat,  
XIMO PUIG I FERRER  
  
La vicepresidenta i consellera d'Igualtat  
i Polítiques Inclusives,  
MÓNICA OLTRA JARQUE


Còpia Permalink ELI